Előterjesztés Zalakaros Város Önkormányzat Képviselőtestülete 2022. november 03-i ülésére
Napirend címe: Ajánlattételi felhívás „Zalakaros Város Önkormányzata karácsonyi dísz-kivilágítási elemeinek felszerelése” tárgyában
Előterjesztést készítette: Bognár Ottó Péter településüzemeltetési, hatósági és közbiztonsági
referens
Tisztelt Képviselőtestület!

Zalakaros Város Önkormányzata arról döntött, hogy az idei évben az energiatakarékosság jegyében egy szerényebb karácsonyi díszkivilágítást kíván megvalósítani. Az önkormányzat megkereste a helyi szállodák vezetőit azzal a kéréssel, hogy lehetőség szerint támogassák a dísz-kivilágítási elemek kihelyezésének költségét. A közös cél megvalósításához az alábbi felajánlások érkeztek: Zalakarosi Turisztikai Nonprofit Egyesület 500.000, - Ft, MenDan 300.000, - Ft, Hotel-Vital 100.000, - Ft, Park Inn by Radisson Zalakaros Hotel & Spa 100,000 Ft, Art Hotel 50.000, - Ft, összesen bruttó 1.050.000, - Ft összegben.
Tekintettel a fentiekre az önkormányzat tulajdonában lévő karácsonyi dísz-kivilágítási elemek fel és leszerelésére vonatkozóan ajánlattételi felhívást szükséges közzétenni, a képviselőtestület döntése szerinti helyszínek, és kihelyezni kívánt elemek darabszámát megjelölve, a rendelkezésre álló 1.050.000, - Ft összeg erejéig.  
Határozati javaslat:

A Képviselőtestület: 
1.
A Zalakaros Város Önkormányzata a tulajdonában lévő karácsonyi disz-kivilágítási elemek fel és leszerelésére közbeszerzési értékhatárt el nem érő pályázati felhívás meghirdetéséről határoz.
2.
A pályázati eljárás tárgya szerinti munka 2022. november 27-i határidejére figyelemmel felhatalmazza a polgármestert az összességében legelőnyösebb érvényes ajánlatot adó ajánlattevővel a dísz-kivilágítási elemek fel és leszerelési munkái elvégzése tárgyában vállalkozási szerződés megkötésére bruttó 1.050.000, - Ft erejéig, melynek pénzügyi fedezetét legfeljebb 1.050.000, - Ft összeg erejéig zalakarosi szállodák, hotelek vállalkozói felajánlásai biztosítják. 
Zalakaros, 2022. november 2.

